નવી દિલ્હીઃ ભારતીય સેનાને લાંબા સમયથી અત્યાધુનિક શસ્ત્રોની જરૂર છે. હવે ઘણા લાંબા વિલંબ બાદ આખરે તેમની આ જરૂરિયાતની પૂર્તતા કરવા કેન્દ્ર સરકાર સજ્જ થઈ છે. કેન્દ્ર સરકારે ભારત-ચીન અને ભારત-પાકિસ્તાન સરહદે તહેનાત જવાનો માટે નવા પ્રકારની રાઈફલ્સ, લાઈટ મશીનગન અને ક્લોઝક્વાર્ટર બેટલ કાર્બાઈન્સ જેવાં અત્યાધુનિક શસ્ત્રો પૂરાં પાડવાનું શરૂ કરી દીધું છે. સરકાર આ કામગીરી ફાસ્ટ ટ્રેક પ્રોસિજર (એફટીપી)ના ધોરણે કરશે.